Document ID: 31993D0493

Komisijas Lēmums
(1993. gada 27. jūlijs),
ar ko groza Lēmumu 83/471/EEK attiecībā uz Kopienas pārbaudes komitejas piemēroto klasifikācijas skalu pieaugušu liellopu liemeņiem
(93/493/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1981. gada 28. aprīļa Regulu (EEK) Nr. 1208/81, ar ko nosaka pieaugušu liellopu liemeņu klasifikācijas skalu Kopienā [1], kurā jaunākie grozījumi izdarīti ar Regulu (EEK) Nr. 1026/91 [2], un jo īpaši tās 5. panta 4. punktu,
tā kā, lai Komisija varētu novērtēt pārbaužu rezultātus, jāparedz noteikumi, ka dalībvalstis informē Komisiju par veiktajiem pasākumiem, ievērojot pārbaudes komitejas ieteikumus, un attiecīgi jāgroza Komisijas 1983. gada 7. septembra Lēmums 83/471/EEK attiecībā uz Kopienas pārbaudes komitejas piemēroto klasifikācijas skalu pieaugušu liellopu liemeņiem [3], kurā jaunākie grozījumi izdarīti ar Lēmumu 92/429/EEK [4];
tā kā šajā lēmumā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmuma 83/471/EEK 4. pantu papildina ar šādu punktu:
"3. Ja 2. punktā minētais ziņojums norāda nepilnības dažādās pārbaudītajās darbības jomās vai sniedz ieteikumus darbības uzlabošanai, ne vēlāk kā trīs mēnešus pēc ziņojuma izsūtīšanas datuma dalībvalstis informē Komisiju par visām paredzētajām vai notikušajām izmaiņām."
2. pants
Šis lēmums ir adresēts dalībvalstīm.
Briselē, 1993. gada 27. jūlijā

Labels: 7
17
6